CELEX: 32022D0550
Language: bg
Date: 2022-03-17 00:00:00
Title: Решение (ЕС) 2022/550 на Съвета от 17 март 2022 година за позицията, която трябва да се заеме от името на Европейския съюз във втората част на четвъртото заседание на Конференцията на страните по Конвенцията Минамата относно живака по отношение на приемането на решение за установяване на прагове за отпадъците, съдържащи живак, съгласно член 11, параграф 2 от посочената конвенция

6.4.2022   
               
               
                  BG
               
               
                  Официален вестник на Европейския съюз
               
               
                  L 107/80
               
            
         РЕШЕНИЕ (ЕС) 2022/550 НА СЪВЕТА
         от 17 март 2022 година
         за позицията, която трябва да се заеме от името на Европейския съюз във втората част на четвъртото заседание на Конференцията на страните по Конвенцията Минамата относно живака по отношение на приемането на решение за установяване на прагове за отпадъците, съдържащи живак, съгласно член 11, параграф 2 от посочената конвенция
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 192, параграф 1 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Конвенцията Минамата относно живака (наричана по-нататък „Конвенцията“) беше сключена от Съюза с Решение (ЕС) 2017/939 на Съвета (1) и влезе в сила на 16 август 2017 г.
                  
               
                     (2)
                  
                  
                     В съответствие с Решение MC-1/1 относно процедурния правилник, прието от Конференцията на страните по Конвенцията (КС) на нейното първо заседание, страните следва да полагат всички усилия за постигане на споразумение с консенсус по всички важни въпроси.
                  
               
                     (3)
                  
                  
                     На своето трето заседание на 25—29 ноември 2019 г. КС прие Решение MC-3/5 за определяне на праговете за отпадъци, състоящи се от или съдържащи живак или живачни съединения, съгласно предвиденото в член 11, параграф 2 от Конвенцията, и за възлагане на групата от технически експерти, създадена от КС на нейното второ заседание на 19—23 ноември 2018 г., да разработи прагове за отпадъците, замърсени с живак или живачни съединения (наричани по-нататък „отпадъци, замърсени с живак“), включително за отломките от минни дейности, различни от първичния добив на живак.
                  
               
                     (4)
                  
                  
                     Очаква се по време на втората част на своето четвърто заседание на 21—25 март 2022 г. КС да приеме решение (наричано по-нататък „предложеното решение“) относно праговете за отпадъците, замърсени с живак, съгласно член 11, параграф 2 от Конвенцията, в резултат на което ще бъде определено приложното поле на член 11 от Конвенцията по отношение на тези отпадъци. Отпадъците, замърсени с живак, обхванати от член 11, параграф 2 от Конвенцията, следва да се управляват по екологосъобразен начин съгласно член 11, параграф 3 от Конвенцията.
                  
               
                     (5)
                  
                  
                     Целесъобразно е да бъде определена позицията, която трябва да се заеме от името на Съюза на КС, защото ако бъде прието, предложеното решение ще породи правни последици, тъй като страните по Конвенцията ще трябва да предприемат мерки за изпълнението му на национално или регионално равнище, или и на двете равнища.
                  
               
                     (6)
                  
                  
                     Съюзът допринесе значително за разработването на разпоредбите на Конвенцията, отнасящи се до отпадъците, както и за довелата до предложеното решение междусесийна експертна работа, чието начало бе поставено с Решение MC-3/5.
                  
               
                     (7)
                  
                  
                     Достиженията на правото на Съюза вече изискват всички посочени в член 11, параграф 2 от Конвенцията отпадъци, съдържащи живак, включително отпадъците, замърсени с живак, независимо от тяхното съдържание на живак, да се управляват без да се застрашава човешкото здраве и без да се вреди на околната среда.
                  
               
                     (8)
                  
                  
                     Съюзът следва да подкрепи приемането на решение на КС, само ако то е в съответствие с достиженията на правото на Съюза,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза във втората част на четвъртото заседание на Конференцията на страните по Конвенцията, е да се подкрепи приемането на решение относно праговете за отпадъците, замърсени с живак, което е в съответствие с достиженията на правото на Съюза.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 17 март 2022 година.
            
               
                  За Съвета
               
               
                  Председател
               
               B. POMPILI
            
         
         
            (1)  Решение (ЕС) 2017/939 на Съвета от 11 май 2017 г. за сключване от името на Европейския съюз на Конвенцията Минамата относно живака (ОВ L 142, 2.6.2017 г., стр. 4).